- Ավելացնեմ նաև Գորիսը. այնտեղ ևս շուտով պետք է լինի տնօրենի ընտրություններ: Սկզբունքները նույնն են: Առաջինը Գյումրու թատրոնի տնօրենի մրցույթի հայտարարությունն էր, որտեղ պայմանները շատ խստացրել էինք: Պարզվեց, որ չկային մարդիկ, ովքեր կբավարարեին այդ խիստ պահանջները: Ստիպված եղանք երկրորդ հայտարարության մեջ մեղմացնել պայմանները: Եվ ունեցանք թեկնածուներ: Նույնը կլինի Վանաձորի, Գորիսի պարագայում: Ցավում եմ, բայց թատրոնի կառավարման մասնագետներ, ովքեր ունեն բավարար աշխատանքային փորձ, Հայաստանի Հանրապետությունում գոյություն չունեն: Կամ, եթե կան` չեն ցանկանում գնալ այդ թատրոնում աշխատելու: